GiliGold/VAD_KnessetCorpus huggingface dataset:
<יעקב וכטל: יש עוד ערוץ נוסף, שהוא הזכרת התקן בחקיקה, בתקנה או בחוק, אבל הערוץ המסודר והערוץ שמתוכו אנחנו פועלים זה כאשר התקן מוכרז כרשמי.
<יעקב וכטל: כאשר הוא מוכרז כרשמי התקן מחייב ואסור לייצר מוצר כזה, למכור אותו, לעשות בו שימוש, אם הוא לא עומד בדרישות התקן.
<יעקב וכטל: כאשר מדובר במוצרים מיובאים, אז בתוך צו יבוא חופשי יש דרישה של אישור מכון תקנים להוכחת עמידה בדרישות התקן ורק בהינתן האישור הזה מותר ליבואן למכור את המוצרים שלו.
<יעקב וכטל: כמו שראית קודם, זה מה שסיפרתי לך עד עכשיו וזה למעשה מגדיר את מעמד התקן וכאשר שר הכלכלה מכריז על תקן כתקן רשמי אז נדרשת בדיקת מכון התקנים ביבוא, כאשר בייצור המקומי המדינה צריכה לפקח ולאכוף.
<יעקב וכטל: אנחנו זרוע ביצוע שאליה מביעים את המוצר לבדיקה.
<יעקב וכטל: הערוץ הזה די פרוץ, אם את שואלת אותי.
<יעקב וכטל: נושא האכיפה הוא נושא שצריך לקבל תגבור רציני מאוד.
<יעקב וכטל: גם אם מדובר אחרי יבוא וגם אם מדובר על ייצור מקומי.
אורלי לוי אבקסיס: אז מה שקורה היום בעצם דווקא בנושא של היבוא אנחנו צריכים להיות רגועים, כי הוא - - - ?
<יעקב וכטל: ביבוא אנחנו צריכים להיות רגועים, אם כי עדיין יש - - -
אורלי לוי אבקסיס: הייצור המקומי הוא יותר בעייתי?
<יעקב וכטל: לא אמרתי שהוא יותר בעייתי - - -
אורלי לוי אבקסיס: כי מה שמגיע ארצה עובר בעצם בדיקות של מכונים מסוימים בעולם, חלקם מוכרים או פחות.
<יעקב וכטל: מה שמגיע ארצה עובר למעשה את האישור שלנו, גם אם הוא מסתמך על בדיקה שנעשתה בחו"ל, נדבר על זה תוך כדי הסיור, אני לא רוצה לבזבז את הזמן עכשיו.
<יעקב וכטל: אנחנו מכירים בבדיקות שנעשו בחו"ל תחת הסכמים, זה הסדרה שמאפשרת לנו באמת לדעת שמה שהגיע ונבדק, שזה נבדק כמו שצריך, או בבדיקה שלנו.
<יעקב וכטל: כאשר מדובר בייצור מקומי המדינה אמרה שיש לה את היכולת לאכוף את זה וגם איזה שהם כלים כלפי היצרן אם הוא לא ייצר כמו שצריך ולכן זה לא מחויב בבדיקה של סדרות יצוא, למעט קבוצה מסוימת של מוצרים שיש עליהם תו תקן חובה.
<יעקב וכטל: זה כ-40 תקנים שיש עליהם תו תקן חובה מכל מגוון המוצרים.
<דני גולדשטיין: זה הרוב.
<יעקב וכטל: ואז אנחנו כן מפקחים.
<יעקב וכטל: ראית את השקף הזה, אני לא אחזור עליו.
<יעקב וכטל: כאן יש רשימה, למעשה כל מה שצבוע בכחול ביבוא, אנחנו מפקחים עליו.
<יעקב וכטל: אפשר להגיד.
<יעקב וכטל: אלא אם כן עוקפים אותנו.
<יעקב וכטל: טיפ-טיפה על משטר הבדיקות, נדבר על זה יותר בשטח.
<יעקב וכטל: למעשה הטובין המיובאים מחולקים לארבע קבוצות לפי רמת סיכון, פה יש שלוש, כי הקבוצה הרביעית לא רלוונטית, היא רלוונטית יותר לתעשייה.
<יעקב וכטל: קבוצה אחת, כל מוצר או כל דגם צריך אישור אב טיפוס ולאחר מכן במשלוחים אנחנו מוודאים שמה שהגיע זה לאב טיפוס שאישרנו.
<יעקב וכטל: לדוגמה, רוב מוצרי הילדים, או מוצרי החשמל.
<דני גולדשטיין: מוצצים.
<יעקב וכטל: מוצצים, בקבוקים, צעצועים, שייכים לקבוצה אחת.
<יעקב וכטל: חלק מהצעצועים שמייצרים לילדים מעל גיל 6 הם כבר בקבוצה שתיים.
<יעקב וכטל: קבוצה שתיים למעשה זה אישור אב טיפוס, אנחנו בודקים את כל סעיפי התקן הרשמיים ולאחר מכן אישור משלוחים על סמך תצהיר יבואן, כי הפרטים שבמשלוח זהים לאב טיפוס שאושר על ידינו.
אורלי לוי אבקסיס: אז רק כשיש קטסטרופה אנחנו יודעים אם הוא הצהיר לא אמת.
<דני גולדשטיין: נכון מאוד.
<יעקב וכטל: אבל לא בקבוצה שתיים.
<יעקב וכטל: קבוצה שלוש זה רק תצהירים.
אורלי לוי אבקסיס: ושם אין ילדים, בקבוצה שלוש.
<יעקב וכטל: בקבוצה שלוש אין ילדים, אבל זה רק תצהירים.
<יעקב וכטל: יש מוצרים אחרים.
<יעקב וכטל: עוד פעם, כשאת אומרת אין ילדים, הילדים היום חשופים כמעט לכל מוצר ש - - -
אורלי לוי אבקסיס: לא, לא מה שמיועד מראש לילדים.
<יעקב וכטל: זה לא משהו שמיועד בהגדרה לילדים.
<יעקב וכטל: אגב, לא הוזכר פה, ריהוט ילדים בבתי ספר, אין עליו תקן רשמי.
<יעקב וכטל: אני לא בטוח שזה לא דבר שחשוב, שילד יושב על כיסא כמה שעות ביום.
<אבטל אפל פנקס: הוא לא מחייב.
<יעקב וכטל: אמרתי, זה גם לא תקן רשמי ולא מחייב.
רן כהן: יעקב, גם לא בגני ילדים?
רן כהן: בפעוטונים?
<יעקב וכטל: ריהוט ילדים שאיננו מיטות, שידות או ריהוט ביתי איננו מחייב.
<יעקב וכטל: ריהוט ציבורי איננו מחייב.
<יעקב וכטל: אישור אב טיפוס יכול להסתמך על סמך בדיקות שנעשות בחו"ל, יש לנו את המנגנונים וההסכמים שמאפשרים לנו לדעת שהבדיקה היא רלוונטית ואמיתית.
<יעקב וכטל: כי אנחנו גם רואים הרבה תעודות מזויפות או הרבה תעודות שמתייחסות לגרסת תקן שלא בתוקף כבר, גרסת תקן מאוד ישנה או תעודות שלא מתייחסות בכלל למוצר שהגיע, אבל דרך ההסכמים האלה יש לנו את היכולת לקבל את המידע, אם באמת הבדיקה היא אותנטית או שאינה אותנטית.
רן כהן: יעקב, ברשותך, אני רוצה להסביר דבר אחד שבאמת המון אנשים לא מבינים אותו.
רן כהן: בתוך כל התפיסה הזאת או ההרגשה שיש שוק משוכלל והכול נפלא ונהדר, מערכת הרמייה שמתקיימת ליד כל מערכת המסחר היא ענקית, היא משוכללת.
רן כהן: כלומר בלי שיש מוסד במדינת ישראל שהוא הממונה על זה שהרמייה הזאת לא תעבוד, אז מה שיקרה זה לא רק שהילדים האלה ייפגעו או המבוגרים ייפגעו, גם זה אסור שזה יקרה, אלא גם יבואנים הגונים למשל, הם ייפגעו, כי כל מיני חאפרים יסתמכו על כל מיני ניירות שהם לא שווים את הנייר שהם כתובים עליהם, אבל הם באים ואומרים 'יש לי תעודה'.
<יעקב וכטל: נכון, והם לא יודעים באמת אם התעודה רלוונטית או - - -
רן כהן: ולפעמים גם הם עצמם מרומים, אבל מישהו צריך להאיר את עיניהם כדי שהדבר הזה לא יקרה.
<מאיר קלוגהפט: יש באמת מגמה עכשיו במשרד הכלכלה, להקים צוותי ביקורת בשטח ולהטיל את האחריות על מי שמוכר את המוצרים ודרך זה גם על היבואן שהוא רימה, כי עד היום אמרנו שנחפש את כולם.
<דני גולדשטיין: מאיר, אתה יודע, הדין בישראל בכלל לא אומר שום דבר.
רן כהן: לא, עד היום אמרנו שצריך לחפש את היבואן.
<מאיר קלוגהפט: כן, גם את האישה.
רן כהן: אתה יודע, אני זוכר אחד התסכולים שהיו לי בתור שר המסחר והתעשייה, אפרופו פורים, שלפני פורים אמרו לי 'שמע, היום, מחר, לקראת פורים אתה צריך לצאת לסיור בחנויות'.
רן כהן: לקחו אותי שם לקניון בירושלים בתור שר, אמרתי 'רגע, אבל מה קורה בתל אביב ומה קורה בעפולה ומה קורה בירוחם?
רן כהן: ' אמרו לי, 'בסדר, אתה עושה עכשיו את זה, זה הצגה בשביל זה', אבל זה רק קניון ירושלים, עם כל הכבוד.
רן כהן: אם זה על היבוא, אז היבוא נשלט, אם זה על כל חנות, אין שום סיכוי לגרישה, עם כל הכבוד לו, להגיע לזה שהוא יוכל ל - - -
<דני גולדשטיין: הם עכשיו גדלים בעקבות הרפורמה.
אורלי לוי אבקסיס: הם הוסיפו תקנים של מפקחים.
<דני גולדשטיין: מ-9 ל-30, שמה זה 30?
<דני גולדשטיין: זה בטל בשישים, אבל בוא נגיד שזה יותר טוב ממה שהיה.
רן כהן: מה זה 30?
רן כהן: זה כלום, זה שום דבר.
<דני גולדשטיין: אבל זה כיוון נכון.
<יעקב וכטל: יש עוד נקודה נוספת שאני מבקש להפנות את תשומת ליבך וזה ערוץ הקניות באינטרנט שהולך וצובר תאוצה.
<יעקב וכטל: הערוץ הזה לא מפוקח לחלוטין, על זה גם יש טענות של יבואנים, שמופנות כלפינו, כי אנחנו השליח לצורך העניין, איך זה שבערוץ הזה אין פיקוח של המדינה בכלל ויש מוצרים שהם יכולים גם להיות מוצרים מסוכנים.
אורלי לוי אבקסיס: תסביר לי, על איזה ערוץ אנחנו מדברים?
<יעקב וכטל: ערוץ הקניות באינטרנט.
אורלי לוי אבקסיס: אי ביי וכאלה?
<דני גולדשטיין: לא, אי ביי זה אתר נהדר.
<דני גולדשטיין: יש איזה 200 אתרים שלא מתקרבים לאי ביי, כל מיני אתרים זולים מסין, מאינדונזיה, מכל מיני כאלה ש - - -
אורלי לוי אבקסיס: אבל איך ניתן בכלל ל - - -?
<דני גולדשטיין: מקבלים בדואר.
אורלי לוי אבקסיס: זו כבר אחריות אישית של כל לקוח.
<ורד אורן: איך את יודעת?
<ורד אורן: את רוצה תחפושות, יש עכשיו דוגמאות שהגיעו אלינו מיבואנים, תחפושות ב-30 שקל, או ללכת לחנות תחפושת ב-100 שקל.
<ורד אורן: מה תעדיפי?
<ורד אורן: את נכנסת לאינטרנט, 30 שקל ויש לך תחפושת.
<ורד אורן: זה עבר בדיקה?
<ורד אורן: זה בטוח, לא בטוח?
<יעקב וכטל: אני ציינתי את זה כי הממשלה מודעת לנקודה הזאת, זה מופנה אליה גם מצד היבואנים - - -
אורלי לוי אבקסיס: כמה עסקאות כאלה ביחס לשוק יש?
<דני גולדשטיין: הולך וגדל.
<מאיר קלוגהפט: אי אפשר לדעת, אבל זה הולך וגדל.
<מאיר קלוגהפט: יש לזה גם בעיה אחרת, מבחינת מיסוי, אתה בעצם לא משלם מס, אתה יכול לקנות בזול.
<מאיר קלוגהפט: היבואנים נפגעים בצורה נוראית מזה, היבואנים הישרים.
<יעקב וכטל: היה מקרה של צייר לייזר, שהילד איבד עין.
<יעקב וכטל: אני חושב שדווקא במוצר הזה יש את ההגבלה גם על היבוא האישי.
<יעקב וכטל: יש את היכולת גם ביבוא האישי, אבל זה בהיבט הבטיחותי, נקודה.
אורלי לוי אבקסיס: איך אפשר לשלוט ביבוא האישי הזה?
אורלי לוי אבקסיס: אפשר אולי להזהיר תוך כדי שידור?
<יעקב וכטל: מכיוון ש - - - שמגדיר מה זה המוצר.
<יעקב וכטל: אני רק ציינתי את זה, כי יהיה לנו הרבה זמן לפתח את זה.
<יעקב וכטל: נתנו פה כמה דוגמאות לפסילות שאנחנו מבצעים, כי עדיין, עם כל זה שמביאים תעודות מחו"ל ואמרתי שהיבואנים ברוב המקרים לא יודעים האם המוצר עומד בדרישות התקן או לא, הם מסתמכים על מה שאומרים להם, וכשהם קונים את זה מדילרים אז ההסתמכות הזאת אין לה על מה להתבסס.
<יעקב וכטל: כשקונים מיצרן, יכול להיות שיש לה על מה להתבסס.
<יעקב וכטל: אבל עדיין אנחנו נתקלים בלא מעט מוצרים שיש בהם בעיות ואני לא מדבר על נושא סימון והוראות אזהרה, שאגב אני חושב שגם סימון והוראות אזהרה, יש לזה אספקטים בטיחותיים.
אורלי לוי אבקסיס: כן, אני יכולה להגיד לך, כמעט ואין צעצוע שאתה קונה שלא רשום שם 'מגיל 3', כדי לפתור את עצמם מאחריות.
אורלי לוי אבקסיס: אתה קונה צעצוע שאתה יודע בדיוק, הרי זה לילד בן חודשיים-שלושה, אבל רשום שם שימוש מגיל 3.
<יעקב וכטל: אנחנו עדיין מתייחסים לזה.
<יעקב וכטל: זאת אומרת אם זה לא משהו שעושה שכל, אז אנחנו כן מתייחסים לעניין הזה.
<יעקב וכטל: יש לנו איזה שהוא סיי מסוים, זה קשה להתמודד עם זה כשהיבואן מצהיר שזה נועד לילד מעל גיל 14 והוא מביא משהו שהוא מוכר את זה אחר כך לילדים קטנים יותר.
<יעקב וכטל: מעל גיל 14 לא דורש בדיקות.
<יעקב וכטל: אז יש פה לדוגמה סכנת התלקחות, התחשמלות, אנחנו רואים פה מוצרים מסוימים.
<יעקב וכטל: בנושא צעצועים, הבעיה הכי גדולה בנושא צעצועים זה נושא של רעילות.
<יעקב וכטל: זו תכונה סמויה שאת לא רואה אותה בעין, בצבעים יש חומרים כאלה - - -
אורלי לוי אבקסיס: ואז כל הסיפורים עם דורה ועם הכספית.
<יעקב וכטל: זה אחד הסיפורים.
אורלי לוי אבקסיס: אבל אלה דברים שהיה להם תקן, לא?
<יעקב וכטל: קורים דברים כאלה.
אורלי לוי אבקסיס: זה עדיין לא מבטיח לנו ביטחון.
<יעקב וכטל: מה שקורה בעולם, הבדיקות הן לאבי טיפוס בלבד.
<יעקב וכטל: מי שמביא תעודה זה לאב טיפוס, זה לא פיקוח על ייצור שוטף.
<יעקב וכטל: את זה אנחנו עושים כשהמוצר מגיע לארץ באמצעות בדיקות מדגמיות שבהן אנחנו בודקים תכונות קריטיות.
<יעקב וכטל: כל פעם תכונות קריטיות אחרות.
אורלי לוי אבקסיס: אנחנו עלינו על זה אחרי שזה בעצם התגלה בעולם, או בגלל בדיקה שלנו?
<יעקב וכטל: במקרה הזה של מיטל, אם אני לא טועה, זה התגלה בעולם, זה נעשה באמצעות ריקול.
<יעקב וכטל: אגב, בצעצועים הולכים להחמיר את הבדיקות בחומרים רעילים.
<יעקב וכטל: הולכים להגדיל את כמות החומרים הרעילים שנבדקו מ-6 או 8 חומרים ל-19 חומרים.
<יעקב וכטל: זה התקן האירופאי, התקן הבינלאומי כבר מגדיל את זה לכמות כזאת של חומרים.
<יעקב וכטל: יש נושא של ריכוך PVC, שזה חומר שקוראים לו פתלאטים.
<יעקב וכטל: שימי לב לאחוז הפסילות של המוצרים שאנחנו בודקים, 60% פסילות על יותר חומר ממה שמותר על פי התקן של המוצרים.
<דני גולדשטיין: זה אומר שאם לא הייתה בדיקה בפיקוח שלנו ה-60% היה גורם להרעלה של אנשים.
<דני גולדשטיין: למרות שהם אמורים כאילו לקבל אחריות על זה ולהביא את זה עם זה.
רן כהן: ואלה מוצרי פטמות ובקבוקים, זה כולם לילדים.
<יעקב וכטל: אנחנו רואים פה את אחוזי הפסילה על תכונות מסוימות.
<יעקב וכטל: כמובן שאם אוספים את כל התכונות אנחנו יכולים לקבל כמויות גדולות יותר.
<יעקב וכטל: מוצרי תינוקות וילדים.
<יעקב וכטל: המוצרים האלה הם מוצרים שאם הם לא תקניים הם מסוכנים.
<יעקב וכטל: נגיד את זה בשטח, אני לא אעבור על זה עכשיו.
<יעקב וכטל: אוקיי, נתנו לך איזה שהיא תמונה.
<דני גולדשטיין: כן, בשטח נראה את זה.
<יעקב וכטל: מיהרנו, בשביל לראות את הדברים האלה בשטח, זה הרבה יותר ממחיש.
<ורד אורן: ממש ממש בקצרה.
<ורד אורן: הרבה מאוד פעילויות שאנחנו עושים עם הקשר שלנו לצרכן, כמובן להורה, אתר אינטרנט עשיר במידע וטיפים, עם רשימת מוצרים, שאלות ותשובות, מנהלת לפניות הציבור, יש לנו עשרות פניות מהציבור ליום, רוב השאלות הן בנושא של ילדים ותינוקות.
<ורד אורן: רשתות חברתיות, יש לנו מעל ל-16,000 חברים, אנחנו מקבלים מאות מיילים.
<ורד אורן: הפייסבוק שלנו הוא מובנה צרכנות, 90% זה נושאים צרכניים.
<ורד אורן: יש לנו ערוץ יוטיוב, הרבה מאוד סרטי הסבר להורים, כיצד לבחור מיטה לתינוק, כיצד לבחור לול, מה נכון, מה לא נכון , מאוד מאוד פעילים שם.
<ורד אורן: יש לנו שיתופי פעולה בכנסת, אנחנו יושבים בוועדות כשמדברים על ילדים.
<ורד אורן: המדיה האלקטרונית והכתובה, אנחנו נותנים דגש גדול בנושאים של ילדים וכמובן יש לנו שיתוף פעולה עם בטרם, פורומים של הורים ברשת, יש לנו אתר בלוגרים במכון התקנים, מביאים לפה אמהות לילדים.
<ורד אורן: אני לא רוצה להרחיב על זה, כי אין לנו זמן, עדיף להיות בשטח.
<ורד אורן: כמה רעיונות לגבי שיתוף פעולה בנושא של פורים שמתקרב.
<ורד אורן: עשינו פעילות מבורכת לפני שנתיים, נדמה לי, ביחד עם הוועדה וזה היה מאוד אפקטיבי.
<ורד אורן: בירושלים.
<ורד אורן: וזה היה נהדר.
<ורד אורן: זה גם תפס כותרות וגם הביא הרבה מאוד - - - מבחינתי אמת המידה היא כמה פונים אלינו בעקבות זה.
<ורד אורן: זה שאתה מופיע פה ושם, אם פונים סימן שזה עורר איזה שהוא עניין והיה עניין לנו, היה עניין לכם, זה עורר איזה שהוא - - - וזה לפי דעתנו חשוב.
<ורד אורן: אפשר לעשות את הסיורים האלה במהלך השנה בנושא של מתקני משחקים או בנושאים אחרים, או במכוניות לממכר מוצרי תינוקות וילדים, לאיתור דברים לא בטיחותיים ויש דברים לא בטיחותיים.
<ורד אורן: חשבנו על איזה שהוא קו פתוח.
<ורד אורן: יש הרבה רעיונות.
<ורד אורן: אני חושבת שאחרי הסיור גם נהיה יותר חכמים כדי לראות מה אפשר לעשות בהמשך כדי לקדם את הנושא הזה.
<ורד אורן: (סיור במחלקות)
<יעקב וכטל: זה חמש מעבדות, כאשר כל מעבדה סדר גודל של 150 איש.
<יעקב וכטל: יש פה מגוון מוצרים שהענף הזה או הענפים שנמצאים פה עוסקים.
<יעקב וכטל: מה שרלוונטי לילדים יותר זה המוצרים האלה, זה פלסטיק שבא במגע עם מזון.
<יעקב וכטל: פלסטיק שבא במגע עם מזון יכול לייצר מעבר של חומרים לא בריאים מהמוצר לילד.
<יעקב וכטל: לדוגמה זה - - -המוצרים האלה ובמקרה אנחנו רואים שהחומר הזה נעלם.
<יעקב וכטל: הוא נעלם, הוא לא מתנדף, הוא מגיע לתוך הגוף.
<דליה ירום: - - - ההאכלה לילדים אנחנו בודקים גם כן, אנחנו בודקים כעיקרון את החומרים שנודדים מהכפית למזון, כי המזון זה מה שנכנס לילד.
<דליה ירום: הבעיה היא שברגע שאנחנו מתחילים לבצע את הבדיקה נוצר חלק קטן מסוכן.
<דליה ירום: כרגע החלק הזה שבודק את החלקים המסוכנים הוא לא בחובת בדיקה, זאת אומרת זה תקן אחר, זה לא התקן שבא במגע עם מזון ולכן באופן תיאורטי אנחנו לא אמורים לבדוק את התכונה הזו.
<דליה ירום: ברור לך שאם זה מה שקורה לנו בבדיקה אנחנו פוסלים את המשלוח, אבל אנחנו לא בודקים את זה.
<יעקב וכטל: פה שאלת על מוצרי האכלה, מוצרי מזון.
<יעקב וכטל: את כל תחליפי המזון אנחנו בודקים, קבלן משנה של משרד הבריאות, זה לא דרך - - -
אורלי לוי אבקסיס: פה זה לא מוצרים שנפסלו, נכון?
<יעקב וכטל: לא, שם נפסלו, אלה לא.
<דליה ירום: לא, להיפך, פה אנחנו מתהדרים בטובים, כאן יש את אלה עם התו תקן, אבל זה כבר סיפור אחר.
<דליה ירום: זה לא לילדים.
<קריאה: זה לילדים גדולים.
<דליה ירום: תראה מה יש לנו היום פה.
<דליה ירום: מה זה הדבר הזה?
אורלי לוי אבקסיס: מה בודקים כאן?
<דליה ירום: כעיקרון אנחנו בודקים - - -
אורלי לוי אבקסיס: אתם לא מתמסטלים מהאדים?
<דליה ירום: אנחנו כבר לא מרגישים את האדים.
<דליה ירום: בודקים למעשה את כל הבדיקות - - - מדובר במשקאות אלכוהוליים, גם במוצרי מזון.
<דליה ירום: כל מה שלא אכיל אינסטרומנטלית אנחנו בודקים פה.
<דליה ירום: כרגע את רואה את החבר'ה בודקים משקאות כוהליים.
<דני גולדשטיין: צריך להתרשם קצת.
<דני גולדשטיין: את רואה?
<דני גולדשטיין: גם יש מהנדסים צעירים שרק התקבלו לא מזמן.
רן כהן: ונראה גם מהנדסות.
<דליה ירום: יש לנו גם מהנדסות וגם מהנדסים.
רן כהן: זאת המעבדה הכי יפה שלנו.
<דליה ירום: גם מבחינת המוצרים שאנחנו בודקים.
<יעקב וכטל: דליה, אני רוצה שתראי ל - - - את המוצרים האלה אנחנו בודקים גם ליבוא וגם ליצוא.
<דני גולדשטיין: זה ההסכם של מדינת ישראל, אנחנו נותנים גם אישורי יצוא.
<דליה ירום: כאן מה שאנחנו עושים, אנחנו למעשה עוברים מהקטע של הכימיה הרטובה לכימיה שהיא קצת יותר מתקדמת.
<דליה ירום: אלה מכשירים לכרומטוגרפיה, זה פשוט בודק את הרכיבים על פי ההפרדה שלהם, ההפרדה של הכרומט שלהם, כל מיני דברים כאלה.
<דליה ירום: כמובן הכול דוגמים אוטומטיים.
<דליה ירום: כאן אמור החבר השלישי של זה, כולל גז כרומטוגרף.
<דליה ירום: כמו שאת רואה פה, זה בדיוק הציוד שאנחנו משתמשים בו לבדיקת מזון לתינוקות, אנחנו בודקים בעיקר נוכחות של מתכות - - - -
אורלי לוי אבקסיס: אני רוצה להחזיק אחד, בשביל התמונה.
<דליה ירום: אני לא יודעת, יש פה קצת מותגים.
<דליה ירום: לא יודעת אם זה מותר.
<דליה ירום: המוצרים האלה נמצאים כאן - - -
<דני גולדשטיין: להציג מותר, אבל לפרסם - - -
<דליה ירום: בנות, מה אתן בודקות כרגע במכשירים האלה?
<קריאה: אנחנו בודקים מתכות.
אורלי לוי אבקסיס: זה בעצם התחליף החדש, נכון?
<דליה ירום: זה התחליף החדש שכל הזמן מדברים עליו.
אורלי לוי אבקסיס: בינתיים הוא עבר את הבדיקות?
<דליה ירום: אני לא יודעת.
<דליה ירום: אני יכולה לשאול פה אם זה מאוד - - -
אורלי לוי אבקסיס: קדימה, בואו נמשיך הלאה.
<יעקב וכטל: אלה מצבים שגם חשוב לבדוק אותם - - -
<דני גולדשטיין: זה אפרופו התחקיר על הכוסות, אם את זוכרת.
<דני גולדשטיין: זו אותה בדיקה.
<דני גולדשטיין: כשעל הכוס היה ציפוי של צבעים או מתכות זה נדד לתוך ה - - -
אורלי לוי אבקסיס: לתוך הגוף.
<יעקב וכטל: וזה משפיע על מערכת העצבים.
אורלי לוי אבקסיס: מה זה עושה למערכת העצבים?
<דליה ירום: קודם כל חשוב לדעת שמתכות כבדות לא נשטפות מהגוף.
<דליה ירום: מה שנחשפת אליו בגיל חודש, עד הזקנה את צוברת וצוברת וצוברת.
<דליה ירום: אלה לא דברים שיוצאים ממערכת העיכול.
<דליה ירום: הם מתרכזים בדם ונשארים שם ומתחילים לפגוע במערכת העצבים המרכזית.
<דליה ירום: זה מתחיל מהפרעות קשב וריכוז ונגמר במחלות הכבדות של פרקינסון ואלצהיימר.
<דני גולדשטיין: דליה, עכשיו הסיפור של סוכרת נעורים.
<דליה ירום: לא, זה בצד שם נדבר, כי זה לא פה.
<דליה ירום: אבל פה מה שכן, אחת מהמתכות הכבדות גם הוכחה כמסרטנת.
אורלי לוי אבקסיס: מה, גם - - -
<דליה ירום: כן, כי מה שקורה זה צבוע.
<דליה ירום: את שמה על זה מזון, המזון הוא חם, הוא יכול להיות גם חומצי, הוא יכול להיות גם שומני, הוא מפרק את הצבע הזה ואז משהו מתוך הצבע נודד למזון.
<דליה ירום: מה שאנחנו עושים בבדיקה, אנחנו שמים סימולנט של מזון ובודקים את המזון.
<דליה ירום: לא את זה.
<דליה ירום: לא מעניין אותי כמה יש פה, מעניין אותי מה יש במזון.
<קריאה: אתם בודקים את כל הכלים?
<דליה ירום: לא, אנחנו בודקים מדגמים שמגיעים אלינו.
<דליה ירום: למעשה מה שמעניין אותנו בכלים זה הצבעים.
<דליה ירום: זה בדיוק מה ששואלת חברת הכנסת.
<דליה ירום: היא שואלת איך אני יכולה לדעת מה אני בודקת.
<דליה ירום: אז בעיקרון במוצרים האלה הכול כתוב באתר האינטרנט שלנו מה נבדק.
<דליה ירום: ואם את לא רוצה להיכנס לאתר אז ברור ש - - -
<יעקב וכטל: כאן יש שני חדרים, חדר פנימי וחדר חיצוני, את מחקה פה את כל הטמפרטורות, כולל לחות כולל הכול ובעצם את רואה איך זה מתפקד.
אורלי לוי אבקסיס: מעניין.
<דליה ירום: זה תחום בעייתי וזה תחום שהוא לפי חומרי הגלם.
<דליה ירום: על פלסטיק, כל כלי האוכל מפלסטיק החד פעמיים.
אורלי לוי אבקסיס: ומה את אומרת על זה?
<דליה ירום: אני אומרת שמה שנבדק אצלנו ומאושר אז הוא כנראה בסדר, אבל מה שלא נבדק זה קצת יותר בעייתי.
<רחל סעדה: דליה, איך יודעים שבדקתם?
<דליה ירום: בודקים באתר האינטרנט.
<יעקב וכטל: ענף הצעצועים שלנו ממוקם בבאר שבע.
<יעקב וכטל: אנחנו עשינו פה איזה שהיא תערוכה, נראה לך אחר כך כל מיני דברים - - - אני מציעה שנגיע לפני כן לארון הזה, נראה מה שקורה כאן.
<יעקב וכטל: פה מגוון המוצרים שאנחנו בודקים אותם כשחלק גדול מהם מוצרי תינוקות, מכל הסוגים.
<יעקב וכטל: יש לנו גם את החיתולים החד פעמיים.
<רחל סעדה: אבל איך הציבור יכול לדעת שבדקתם את המוצר?
אורלי לוי אבקסיס: תו תקן.
<רחל סעדה: אבל זה לא רשום.
<יעקב וכטל: לא, יש יצרנים שנמצאים בפיקוח תו תקן, אז על גבי המוצר יהיה את סימון של תו התקן וזה אומר שהיצרן נמצא בפיקוח שוטף שלנו ולמוצר הזה יש היתר והוא מפוקח על ידנו באופן שוטף, בין אם זה מיוצר בארץ ובין אם זה ב - - -
אורלי לוי אבקסיס: ליצרן יש אינטרס לשים את התו הזה, במידה שהוא עבר.
<יעקב וכטל: לא לכולם.
<יעקב וכטל: הרבה שיקולים מסחריים נכנסים.
אורלי לוי אבקסיס: גם אם הוא עמד בתקן?
<יעקב וכטל: לא, אם הוא עמד, הוא רשאי לסמן את המוצר.
אורלי לוי אבקסיס: והוא ירצה לסמן את המוצר.
<יעקב וכטל: בוודאי.
<יעקב וכטל: אם הוא לא בפיקוח תו תקן, הוא עדיין רשאי להביא את זה דרך משטר הבדיקות ביבוא ואז, אמרתי קודם, יש שני ערוצים בשביל לדעת, אחד ודאי, אם זה נבדק על ידינו או לא, וזה הפרסום באתר האינטרנט שלנו.
<רחל סעדה: אז חייבים להיכנס לאתר כדי לבדוק אם זה נבדק.
אורלי לוי אבקסיס: אני בכוונה מוציאה את זה, כי רשום על זה פסול.
אורלי לוי אבקסיס: למה זה פסול?
<מרים הר לב: זה פסול משום שהוא עשוי ממתכת והמתכת מכילה חומרים - - -
אורלי לוי אבקסיס: החומרים האלה זולגים למים?
אורלי לוי אבקסיס: לשתייה של הילד?
<מרים הר לב: נכון.
<מרים הר לב: יש פה עוד כמה כאלה שהם פסולים.
אורלי לוי אבקסיס: תראי לנו מה.
<מרים הר לב: זה בקבוק מזכוכית שלא עמד בהלם תרמי.
אורלי לוי אבקסיס: אנחנו בדרך כלל נוטים לחשוב שהזכוכית פחות - - -
<מרים הר לב: היא יותר טובה מאשר הפלסטיק, אבל - - -
אורלי לוי אבקסיס: בתנאי שהיא עומדת בתנאים.
<מרים הר לב: פה היה ניסיון לעשות הארכה כדי שהמוצץ יהיה כאילו קש, רק שזה ארוך מדי וזה יכול - - -
אורלי לוי אבקסיס: יכול לחנוק.
<מרים הר לב: זה פלסטיק שלא עמד בהלם תרמי.
<מרים הר לב: זה בקבוק עם קש שכולו התעוות.
<מרים הר לב: זה כוס אימון, כוס לשתייה שהפטמה הזאת לא הייתה מספיק חזקה.
אורלי לוי אבקסיס: אז גם זה לא עומד בתקן.
<דני גולדשטיין: ודאי, עלולים להיחנק.
<מרים הר לב: זה מוצץ שהתפרק בזמן שעשינו לו בדיקת מתיחה.
אורלי לוי אבקסיס: והדברים האלה כולם חייבים לעמוד בתקן.
אורלי לוי אבקסיס: מוצרי תינוקות היום הם ברמה 1 ו-2, נכון?
<דני גולדשטיין: נכון, חייבים.
רן כהן: רובם ב-1.
רן כהן: אלה ב-1.
אורלי לוי אבקסיס: אז איך זה מגיע לשוק?
<יעקב וכטל: הוא לא מגיע לשוק.
<דני גולדשטיין: זה נאסר לפני השימוש.
רן כהן: מה שאנחנו רואים, לא נותנים לו אישור להגיע לשוק.
אורלי לוי אבקסיס: אז אנחנו יכולים להיות קצת שקטים שבנוגע לדברים בסיסיים, מה שמגיע לחנויות אלה דברים שעברו את התקן.
רן כהן: אם תהיה בעיה, צריך לבצע את הפיקוח בשווקים בשביל לוודא שלא נכנס משהו בדרך אחרת.
אורלי לוי אבקסיס: אני רואה שיש פה גם מוצרים של רפואה וכאלה.
<יעקב וכטל: יש פה גם תיקים, ילקוטים, שגם זה מוצר שיש עליו תקן רשמי.
אורלי לוי אבקסיס: שזה מחייב, נכון?
<יעקב וכטל: כן, הרבה דברים ההורים לא יודעים.
<יעקב וכטל: מעבר לבעיות הארגונומיות יש פה גם אלמנט שצריך להיות זוהר, צריכים גם מחזירי אור, גם מאחור וגם מלפנים.
<מרים הר לב: זה פסול, הוא צריך להיות על כל האורך.
<יעקב וכטל: הרבה דברים הציבור לא יודע.
אורלי לוי אבקסיס: אבל הדברים האלה כן מגיעים לחנויות.
<מרים הר לב: לא מתאים.
אורלי לוי אבקסיס: את החברה הזו אני מכירה, כשאני הלכתי ל - - -
<יעקב וכטל: אגב, יכול להיות שאחרי שמצאנו ליקוי הם מתקנים את הליקוי.
<יעקב וכטל: יש דברים שניתנים לתיקון ויש שלא.
<יעקב וכטל: אם זה ניתן לתיקון והוא מחליט לתקן אנחנו בודקים שהוא תיקן את כל המשלוח.
<מרים הר לב: זה מוצרי תינוקות.
<מרים הר לב: זה דוגמה שנשרף וזה עמד בזה.
אורלי לוי אבקסיס: זאת אומרת מה?
אורלי לוי אבקסיס: יש פה חומר מעכב בעירה?
<דני גולדשטיין: כנראה.
<יעקב וכטל: יש כמה רמות של חומר מעכב בעירה.
<דני גולדשטיין: אנחנו לא בודקים איך זה עומד, מה גרם לו לעמוד, אנחנו בודקים את בדיקת האש.
אורלי לוי אבקסיס: מה שמעניין אתכם, שזה לא יתפרץ לממדים - - -
<מרים הר לב: פה בשני הצדדים הוא עמד.
<מרים הר לב: מצטערת, אבל אין לי דוגמה שזה נשרף.
<יעקב וכטל: זה לא קשור לילדים,אבל זה לכלוך סטנדרטי.
<יעקב וכטל: כשאנחנו בודקים את טיב הכיבוס אנחנו לא מלכלכים בסתם, אנחנו קונים את הדוגמאות האלה וכל דבר כזה מדמה סוג לכלוך אחר.
אורלי לוי אבקסיס: פה עמד יפה ב - - -
<יעקב וכטל: לא, זה אחרי כיבוס.
<מרים הר לב: זה שטיח שגם צריך לעמוד באש.
<מרים הר לב: זה עמד באש.
<יעקב וכטל: זו אותה בדיקה.
אורלי לוי אבקסיס: זו אותה בדיקה ופה זה התלקח ופה - - -
<יעקב וכטל: כן, ופה זה נכבה מיד.
אורלי לוי אבקסיס: ואלה שטיחים שנורא הולכים עכשיו בבתים.
<דני גולדשטיין: המשמעות של דבר כזה היא סיכון גדול מאוד.
<יעקב וכטל: אבל שטיחים לבתים לא נבדקים, אלא רק למקומות ציבוריים, נכון?
<מרים הר לב: לא.
<מרים הר לב: זו בדיקה לבתים.
<מרים הר לב: למקומות ציבוריים זו בדיקה אחרת, הרבה יותר חמורה.
<יעקב וכטל: אני רוצה להתקדם ולהראות לך גם ריהוט לילדים.
<יעקב וכטל: פה יש דוגמאות של מוצרים שנבדקו, כמו שאמרתי בהקשר אחר.
<יעקב וכטל: אגב, שאלת לגבי לוחות הזמנים ורמת השירות, אין יבואן אחד, למעט מקרה בודד של נקודה ספציפית, שהביא מוצרים לפורים הזה ולא קיבל את התוצר.
<יעקב וכטל: זאת אומרת אין מצב - - -
אורלי לוי אבקסיס: אם הוא הגיש בזמן?
<מאיר קלוגהפט: זאת פעם ראשונה אחרי הרבה שנים, הערנו על זה בשנה שעברה בצורה מאוד חריפה - - -
אורלי לוי אבקסיס: שמה, שלא נתנו לכם את האישורים לפני החג?
<מאיר קלוגהפט: נתנו אותם אחרי החג.
<מאיר קלוגהפט: התוצאה הייתה, לא חשוב מה הייתה, אבל השנה פרט למקרה אחד, כל היבואנים שהביאו תחפושות ואביזרים הבדיקה הייתה בהתארגנות של מכון התקנים - - -
אורלי לוי אבקסיס: הייתה מהירה.
<מאיר קלוגהפט: כן.
<יעקב וכטל: זה לא דבר פשוט, כי זו הצטברות גדולה מאוד ויחד איתם, זה גם להביא מספיק זמן מראש וגם התארגנות שלנו.
<קריאה: אפשר לבקש לצילום שתחזיקי את זה?
אורלי לוי אבקסיס: כן, בטח.
<דליה ירום: זו תחפושת, דרך אגב, שנפסלה.
<דליה ירום: לא בגלל דליקוּת, היא נפסלה מכיוון שהתפרים שלה לא מספיק צפופים ואז חומרי המילוי יוצאים ואת יודעת, הילדים בולעים אותם וזה מסתבך להם.
<דליה ירום: זה בעיקר פה, באזור של הרגליים.
אורלי לוי אבקסיס: אז זה אנחנו יכולים להסיק שלא יהיו בחנויות בגלל שזה נפסל?
<דליה ירום: או שהוא חיזק את התפרים.
<יעקב וכטל: ללא פעולה מתקנת – לא.
<דליה ירום: פה הבאנו דוגמה דווקא לתחפושת שהיא בסדר, אבל כעיקרון אנחנו בודקים בתחפושות דליקות, שזה אחד הדברים ה - - - פה גזרנו כדי לבדוק את הרעילות, אבל אחת הפסילות היותר שכיחות בתחפושות - - -
אורלי לוי אבקסיס: זה הדליקות.
<דליה ירום: אגב, מהתחפושות שהגיעו השנה לבדיקה, ורובם הגיעו עוד לפני היבוא, הביאו לנו דגמים לפני היבוא, כ-10% נפסלו.
<דליה ירום: זאת אומרת 10% לא אישרנו להביא לארץ.
אורלי לוי אבקסיס: אז אפשר היה לעצור את זה בזמן.
<דליה ירום: נכון, בדיוק.
<יעקב וכטל: וזה לא נקרא הרבה.
<דליה ירום: יחסית, כי לומדים כבר מה להביא.
<דני גולדשטיין: 10% ילדים נפגעים זה בעיה.
<יעקב וכטל: לא, אני אומר שהפסילה של 10% לעומת מה שראינו ב - - -
אורלי לוי אבקסיס: אז זה שיפור.
<דני גולדשטיין: אבל זה גם, תזכרו, כי אנשים יודעים, זה אחרי שיודעים שהם עוברים בדיקה מה שנקרא - - -
אורלי לוי אבקסיס: זאת אומרת שהיבואנים באיזה שהוא אופן הסתמכו על בדיקות בחו"ל, הגיעו ולא עמדו בעצם בתקינה.
<יעקב וכטל: כן.
אורלי לוי אבקסיס: לכן אסור להסתמך על הצהרת יבואן.
אורלי לוי אבקסיס: כי הוא מסתמך על בדיקות שהוא בעצמו לא יודע.
<דני גולדשטיין: לא במוצרים כאלה.
אורלי לוי אבקסיס: לא במוצרים של ילדים.